

***Külügyi Mentorkoordinátor beszámoló***

*2022.november 8-i Rendes Küldöttgyűlésre*

*2022. október 12 és november 8. közötti időszakról*

**Időrendi bontás:**

* 2022. október 18. Megbeszélés Novák Zsófiával, illetve Richard Hembrom-mal (SH diák koordinátor)
	+ Facebook csoport létrehozása a külföldi diákoknak
* 2022. október 25. WhatsApp csoport létrehozása

**Szöveges beszámoló:**

 Miután leültünk beszélgetni az SH-s diák koordinátorral, Richard Hembrom-mal, elkezdtük a diákok összegyűjtését Facebookon, és ott reklámozzuk nekik a TTK-s eseményeket, illetve szavazást is indítottunk, hogy szerintük hol lenne a legeffektívebb a kommunikáció. A WhatsApp jött ki, igy most már egy ottani közös csoportban is várjuk őket.

 Götz Ádámmal, informatikussal beszéltünk honlapról és a lehetőségekről. A tisztségviselők nagyon nagy része már elküldte a bemutatkozását angolul, amit ez úton is köszönök. Ezeket át fogom adni Ádámnak, a többi angol nyelvű szöveggel együtt, így azok mihamarabb feltöltésre kerülhetnek.

 Ki raktuk az Északi Hali ajtajára az angol HÖK-ös feliratot, visszajelzések alapján egyre több külföldi jön be az irodába segítségért.

 Az MIS logója folyamatban van, sajnos a grafikus személyes okok miatt nem készült el, így nem tudom azt jelenleg prezentálni a Küldöttgyűlésnek. A rendszer indulását már elkezdtem reklámozni a Bio-Környtan illetve Matek SzaCs-on és tervezem, hogy a többi szakos találkozón ezt folytatom a hónapban.

Megkeresett Kovács Andrea, aki jelentkezik a Mentorkoordinátor pozícióra. Beszéltünk az esetleges jövőbeni együttműködésről a két rendszer között pl.: játéknap, kirándulás.

 Az ELTE szolgáltatót még mindig nem értem el, így a büfés angol névtáblákat továbbra sem tudtam elintézni.

Szeretném megköszönni Novák Zsófiának a rengeteg segítséget, amit nyújt.

Budapest, 2022. 11. 05.

Tóth Katalin Zsófia

Külügyi Mentorkoordinátor

ELTE TTK HÖK

kulkoordinator@ttkhok.elte.hu